ดร.การดี เลียวไพโรจน์ หญิงเก่งแห่งวงการ ICO เมืองไทย – OPEN-TEC
ดร.การดี เลียวไพโรจน์ หญิงเก่งแห่งวงการ ICO เมืองไทย
Home/Thought Leadership/ดร.การดี เลียวไพโรจน์ หญิงเก่งแห่งวงการ ICO เมืองไทย
By OPEN-TEC| 2019-01-15T14:07:37+00:00	January 15th, 2019|
OPEN-TEC.COM มีโอกาสได้สัมภาษณ์ดร.การดี เลียวไพโรจน์ ผู้ร่วมก่อตั้งและซีอีโอของ ICORA บริษัทที่ปรึกษาให้กับธุรกิจที่ต้องการระดมทุนแบบ Initial Coin Offering (ICO) และร่วมกับสมาคมฟินเทคประเทศไทย (Thai Fintech Association) พัฒนาหลักสูตร Crypto Asset Revolution หรือ CAR ซึ่งเป็นหลักสูตรที่มุ่งให้ความรู้ด้านการลงทุน ICO และ Crypto Asset และจากการสนทนาในครั้งนั้นทำให้ OPEN-TEC สัมผัสได้ถึงความมุ่งมั่นของเธอที่มีต่อเรื่อง ICO ได้เป็นอย่างดี โดยสะท้อนผ่านคำตอบที่ว่า “ฉันคิดว่าตัวเองเหมาะกับบุคลิกของสินทรัพย์ดิจิทัล เพราะเป็นสิ่งที่น่าสนใจ มากด้วยคุณค่าในตนเอง ที่สำคัญมีอนาคตที่สดใส”
ICO เกิดมาเพื่อเพิ่มโอกาส ไม่หวังแทนที่ IPO
OPEN-TEC ชอบอีกคำตอบหนึ่งของดร.การดีที่ว่า ICO เป็นอีกทางเลือกในการระดมทุน ปัจจุบันหลายบริษัทได้ใช้เทคโนโลยี Blockchain ในการลงทุนโครงการต่างๆ ซึ่งความแตกต่างหลักๆ ระหว่าง IPO กับ ICO คือวิธีการเสนอขายหุ้นสามัญของ IPO ทำให้ส่วนหุ้นของผู้ถือหุ้นในปัจจุบันลดลงแต่ ICO เสนอผลตอบแทนจากการลงทุนที่แตกต่างกันเช่นส่วนแบ่งรายได้แทนส่วนแบ่งของหุ้น ทั้งสองระบบสามารถที่จะอยู่ร่วมกันได้โดยไม่ต้องทดแทนกันและกัน เป็นสองระบบที่ช่วยให้บริษัทเติบโต “ดิฉันเชื่อว่า ICO จะไม่สามารถแทนที่ IPO ทั้งหมดแต่จะทำหน้าที่เป็นทางเลือกให้กับบริษัทเท่านั้น ปัจจุบันบริษัทหลายแห่งในประเทศไทยให้ความสนใจกับ IPO แต่อยากจะใช้ ICO เป็นขั้นพื้นฐานก่อนการระดมทุนของ Seed Funding และการเสนอ IPO”
ในประเทศไทยบางคนสนับสนุน ICO แต่มีบางคนที่ยังไม่เชื่อใจใน ICO คุณมีความคิดเห็นอย่างไรบ้างเกี่ยวกับเรื่องนี้ ?
“ในขณะที่ยอมรับว่าหลายคนไม่เชื่อใจใน ICO แต่แนวทางนี้กำลังถูกพัฒนาอย่างต่อเนื่อง ทั้งในด้านนักลงทุนตลอดจนเจ้าของบริษัทหรือแม้กระทั่งกฎระเบียบเกี่ยวกับ ICO ในประเทศไทย หลายอย่างขึ้นอยู่กับพวกเรา ผู้นำทางความคิดและกลุ่มคนแรกๆ ที่ยอมรับเทคโนโลยีนี้ ที่จะก้าวไปสู่อนาคต รับประกันได้ว่าคริปโทเคอร์ซีจะไม่หายไปไหนมีแต่ใหญ่ขึ้นทุกๆ วัน ถึงแม้ว่าจะมีข่าวลือเรื่องการโกงก็ตาม จริงๆ แล้ว คริปโทเคอร์ซีไม่ต่างกับหุ้น เราต้องทำความรู้จักกับมันก่อน ไปเข้าเวิร์คช็อป ไปเห็นวิธีใช้ของมันก่อนจะมาลงทุน ซึ่งกฎระเบียบที่เกี่ยวข้องกับ ICO ยังอยู่ในระยะการทดลอง เราโชคดีที่ได้เกิดมาในยุคที่ได้เห็นการพัฒนาและการเปลี่ยนแปลงที่มาพร้อมกับเทคโนโลยีใหม่นี้ มันขึ้นอยู่กับเราที่จะนำทางและปูทางไปสู่อนาคตอย่างไร”
ท้ายที่สุดนี้ เรื่องราวของ ICO หรือการระดมทุนแบบ Initial Coin Offering ในประเทศไทยจะเป็นเช่นไรต้องคอยลุ้นและเอาใจช่วยกันต่อไป ในส่วนของบทสนทนาระหว่าง OPEN-TEC กับดร.การดี เลียวไพโรจน์ ยังไม่หมดเพียงเท่านี้ ติดตามเพิ่มเติมได้จาก Clip VDO ด้านล่าง!